
ELŐTERJESZTÉS
[bookmark: _Hlk485209459]Jászapáti, Táncsics út 999 hrsz. ingatlan értékesítéséről


Tisztelt Képviselő-testület!

A Jászapáti Városi Önkormányzat tulajdonát képező Jászapáti, Táncsics út 999 hrsz. ingatlan (1583 m2, kivett beépítetlen terület) bérleti szerződéses jogviszonya lejárt és a bérlő a jogviszonyt nem kívánta meghosszabbítani.
A szomszédos ingatlantulajdonos Szabó Ferenc 5130 Jászapáti, Madách utca 6.sz. alatti lakos jelezte vételi szándékát, mert a nevezett ingatlan megvásárlása az ingatlanára történő bejárást jelentősen megkönnyítené. Az általa felajánlott vételár 500.000 Ft.
Az ingatlan az önkormányzat forgalomképes vagyontárgyai közé tartozik Jászapáti város hatályos településrendezési terve szerint (Lf1) falusias lakóövezetbe van besorolva. 
Az ingatlan a telek mérete alapján nem beépíthető, mivel az övezeti előírás szerint a beépítésre alkalmas telek szélessége minimum 18m. Ezzel szemben a 999 hrsz telek szélessége átlag 10m. Az ingatlan semmilyen közművel nem rendelkezik.
Az éves fenntartási munkák (kaszálás, gaztalanítás), az ingatlan elhelyezkedése, valamint az ingatlan nyitottsága miatti az esetleges illegális szemétlerakás az önkormányzatnak folyamatos költség terhet jelenthet.
Az önkormányzat vagyonáról és vagyongazdálkodás szabályairól szóló 29/2012. (IX.14.) önkormányzati rendelet 8. 13.§-a értelmében az ingatlan értékesítésére irányuló döntés előkészítéseként az ingatlan forgalmi értékét meg kell határozni. Ez történhet értékbecslés alapján.

A Polgármesteri Hivatal Műszaki Osztálya Bányainé Oláh Ildikó ingatlanvagyon-értékelővel ingatlanértékelési szakértői véleményt készíttetett. A szakértői vélemény szerint az ingatlan piaci értéke 490.000, - Ft.

Kérem a Tisztelt Képviselő-testületet, hogy az előterjesztésben foglaltakat megtárgyalni, valamint az alábbi határozati javaslat valamelyikét elfogadni szíveskedjenek.

..…/2019. (VII.18.) számú Képviselő-testületi határozat-javaslat 
(Jászapáti, Táncsics út 999 hrsz. ingatlan értékesítéséről)

”A”
Jászapáti Városi Önkormányzat Képviselő-testülete

1. értékesíteni kívánja az 1/1 arányban kizárólagos tulajdonában álló, Jászapáti, Táncsics út 999 hrsz 1583m2 alapterületű ingatlant (kivett beépítetlen terület) 
1. [bookmark: _GoBack]az 1. pontban megjelölt ingatlan vételárát bruttó 500.000.- Ft, azaz bruttó ötszázezer forint összegben határozza meg.
2. akként dönt, hogy az 1. pont szerinti ingatlant Szabó Ferenc 5130 Jászapáti, Madách utca 6. sz. alatti lakosnak adja el.
3. felhatalmazza Farkas Ferenc polgármestert a jelen határozat 1. pontja alapján az adás-vételi szerződés aláírására, a szükséges jognyilatkozatok megtételére.
”B”
1.) Jászapáti Városi Önkormányzat Képviselő-testülete nem kívánja értékesíteni a Jászapáti, Táncsics út 999 hrsz. (1583 m2 kivett beépítetlen terület) ingatlant.

Előadó:	Szabó Csaba műszaki üi.
Felelős:	Farkas Ferenc polgármester
Határidő:	2019. szeptember 30.


Erről értesülnek:

1.) Farkas Ferenc polgármester			helyben
2.) Koczáné dr. Fehérváry Mária aljegyző 	helyben
3.) Képviselő-testület tagjai 			helyben
4.) Polgármesteri Hivatal Pénzügyi Osztálya 	helyben
5.) Polgármesteri Hivatal Műszaki Osztálya 	helyben
6.) Szabó Ferenc 		  5130 Jászapáti, Madách u. 6.
7.) Irattár



Jászapáti, 2019. július 16.

